Navarra Suma talde parlamentarioari atxikitako foru parlamentari Miguel Bujanda Cirauqui jaunak galdera egin du, idatziz erantzun dakion, laginak hartzeko Herritarren Zaintza Sareari buruz (10-22-PES-00166). Hori dela eta, hona hemen Landa Garapeneko eta Ingurumeneko kontseilariaren erantzuna:

Nafarroako Gobernuko Landa Garapeneko eta Ingurumeneko Departamentuak bazekien Uraren Nitratozko Kutsadura Zaintzeko Herritarren Sarea deritzon ekimenaren berri. Greenpeace elkarte ekologistak bultzatu du ekimen hori, eta ALNUS Elkarte Ekologistak parte hartu du.

Lehengo udan Martzillako Udalak txosten bat bidali zion zerbitzu honi; lehen orrialdeko goiburuan Marcilla Viva elkartea eta Asociación Naturalista Marcillesa ALNUS elkartea ageri ziren. Udalari erantzunez, 2021eko abuztuaren 18an Ingurumen Ikuskapenen Atalak informazio hori baloratzen zuen txostena igorri zuen.

Iruñean, 2022ko ekainaren 27an

Landa Garapeneko eta Ingurumeneko kontseilaria: Itziar Gómez López